open-index/open-wikipedia-markdown huggingface dataset:
சங்கராச்சாரியார் கோயில்

**சங்கராச்சாரியார் கோயில்** (*Shankaracharya Temple*)  (), இந்தியாவின் ஜம்மு காஷ்மீர் மாநிலத்தின் தலைநகர் ஸ்ரீநகரில் உள்ள தால் ஏரிக் கரையில் உள்ள சங்கராச்சாரியார் மலையில் 1000 அடி உயரத்தில் அமைந்த, சிவபெருமானுக்கு அர்ப்பணிக்கப்பட்ட கோயிலாகும். இந்துக்கள் இக்கோயிலை **ஜோதிஷ்வரர் கோயில்** என்றும், பௌத்தர்கள் *பாஸ்-பாஹர்* என்றும் அழைப்பர்.

## வரலாறு மற்றும் திருப்பணிகள்
thumb|19ஆம் நூற்றாண்டில் சங்கராச்சாரியார் கோயில்
சிவபெருமானுக்கு அர்ப்பணிக்கப்பட்ட இக்கோயில் பொ.ஊ.மு. 200 ஆண்டுகளுக்கு முந்தையது என கணித்திருந்தாலும், இக் கோயிலின் தற்கால அமைப்பு பொ.ஊ. 9ஆம் நூற்றாண்டில் கட்டப்பட்டது எனக் கருதப்படுகிறது.

இமயமலையில் உள்ள  புனித தலங்களுக்கு ஆதிசங்கரர் சுற்றுப்பயணம் சென்ற போது, ஸ்ரீநகரில் உள்ள இக்கோயிலுக்கும் சென்று சிவலிங்கத்தை தரிசித்துள்ளார். எனவே இக்கோயில் சங்கராச்சாரியார் கோயில் என அழைக்கப்படுகிறது. மேலும் இத்தலத்தை பௌத்தர்களும் புனித தலமாக கருதுகிறார்கள். பொ.ஊ. 19ஆம் நூற்றாண்டில் சீக்கியப் பேரரசு காலத்தில் இத்தலத்து சிவலிங்கத்தைப் புதுப்பித்துள்ளனர்.

பண்டிதர் ஆனந்த கௌலின் (1924) கூற்றுப் படி, இக்கோயில் காஷ்மீரை ஆண்ட இந்து மன்னர் *சண்டிமன்*  என்பவரால், பொ.ஊ.மு. 2629–2564க்கு இடைப்பட்ட காலத்தில் கட்டப்பட்டதாக அறியப்படுகிறது.
காஷ்மீர மன்னர்கள் *கோபாதித்தியன்*   (பொ.ஊ.மு. 426–365) மற்றும் *லலிதாத்தியன்* (பொ.ஊ.மு. 697–734) காலத்தில் இக்கோயிலைத் திருப்பணி செய்துள்ளனர்.

சிக்கந்தர் பட்ஷிகான் எனும் இசுலாமிய மன்னர் இக்கோயிலை இடித்ததாகவும், நிலநடுக்கத்தில் சிதைந்த இக்கோயிலின் கூரைகளை ஜெனுலாபீத்தீன் என்பவர் சீரமைத்தாகவும், சீக்கியப் பேரரசின் காஷ்மீர் ஆளுநர் குலாம் மொய்னூதீன் உத்தீன் (1841–46), இக்கோயில் கோபுரத்தை செப்பனிட்டுள்ளனர்.

டோக்ரா வம்ச மன்னர் குலாப் சிங் (1846–1857) காலத்தில், ஆயிரம் அடி உயரமுள்ள இம்மலைக்கோயிலுக்குச் செல்ல படிக்கட்டுகள் கட்டிக் கொடுத்துள்ளார். 1961இல் துவாரகை மடாதிபதி இக்கோயிலிலின் கருவறையின் முன் ஆதிசங்கரரின் பளிங்குக்கல் சிலையை நிறுவியுள்ளார்.

## ஆதிசங்கரர்
ஆதிசங்கரர் பிரம்ம சூத்திரத்திற்கு விளக்க உரை எழுத வேண்டி, அதற்கான மூலச் சுவடிகளை தேடி காஷ்மீரின் சாரதா பீடத்திற்குச் சென்றார். பின்னர் கோபாத்திரி மலையில் உள்ள சிவபெருமானை தரிசித்து, சௌந்தர்ய லகரி எனும் அம்பாள் தோத்திரப் பாடலை இக்கோயிலில் பாடினார்.

## மேற்கோள்கள்

## வெளி இணைப்புகள்

* சங்கராச்சாரியார் கோயில், காணொளி
* Photograph and details 
* Temples & Shrines in Kashmir
* British Library Online Gallery 

பகுப்பு:சம்மு காசுமீரில் உள்ள இந்துக் கோயில்கள்
பகுப்பு:சிறீநகர் மாவட்டம்
கதிர்காம மாலை

**கதிர்காம மாலை** சரசுவதி மகால் நூலகத்தின் தமிழ்த்துறையில் இடம்பெற்றுள்ள, கதிர்காம முருகனைப் போற்றும் சுவடி  நூலாகும்.  

## சிறப்பு
மாலை வகை சிறுநூல்கள் சொல்லழகும் பொருளழகும் பெற்று விளங்கும். மாலை என்று அழைக்கப்படுகின்ற பிரபந்தத்தின் பொருளைப் பற்றி எண்ணும்போது பூக்களால் தொடுக்கப்படுகின்ற மாலையை நினைவில் கொள்ளலாம். ஒரேவித பூக்களைக் கொண்டும் மாலை தொடுக்கலாம். பல்வேறு பூக்களையும் தழைகளையும் கொண்டும் மாலை தொடுக்கலாம். அவ்வாறே ஒரே பொருளை முன்னிட்டு அப்பொருளைப் பற்றிய பல்வேறு அம்சங்களைக் குறித்து ஒரே வகைப் பாவைக் கொண்டும் ஒரு நூலைப் பாடலாம் அல்லது பல்வேறு பாவினங்களைக் கொண்டும் பாடலாம். 

## கதிர்காம ஆறுமுகம்
கதிர்காம ஆறுமுகம் மேல் மாலை பாட அருள் வேண்டுமாய் உமையாள் ஈன்றெடுத்த கணபதி வேண்டி நிற்கும் காப்புச் செய்யுளுடன் தொடங்குகிறது.  நான்கு அடிகளைக் கொண்ட 30 பாடல்களுடன் இம்மாலை அமைந்துள்ளது. இப்பாமாலையில் ஒரு பாடலைக் காண்போம். 

## ஏட்டை வைத்திருந்தவர்
இந்த ஏட்டுச்சுவடியின் முதல் ஏட்டில் சுடலைமுத்து சுவடி என்ற குறிப்பு உள்ளதால், இச்சுவடியை வைத்திருந்தவர் பெயர் சுடலை முத்து என்பவராக இருக்கலாம்.

## மேற்கோள்கள்

பகுப்பு:தமிழ் இலக்கியம்
பகுப்பு:சரசுவதி மகால் நூலக வெளியீடுகள்
காமகோடியன்

**காமகோடியன்** (*Kamakodiyan*; 1945 –  5 சனவரி 2022) தமிழ்த் திரைப்படப் பாடலாசிரியரும் கவிஞரும் ஆவார். இவர் ௭ண்பதுகளின் பிற்பகுதியில் இருந்து பாடல்கள் இயற்றினார். இதுவரை ம. சு. விசுவநாதன்  இளையராஜா,தேவா, எஸ். ஏ. ராஜ்குமார், பரத்வாஜ், யுவன் சங்கர் ராஜா  போன்றோரின் இசையமைப்பில் பாடல்களை இயற்றியுள்ளார். 2002 ஆம் ஆண்டு வெளிவந்த மௌனம் பேசியதே திரைப்படத்தில் இவர் இயற்றிய ௭ன் அன்பே ௭ன் அன்பே பாடல் பிரபலமானது.

## 2010களில்
2015 ஆம் ஆண்டு திருட்டு ரயில் திரைப்படத்தில் ஒரு பாடல் ௭ழுதுவதற்காக அழைக்கப்பட்டார். இத்திரைப்படத்தில் அந்த பாடல் நன்றாக அமைந்ததால் அனைத்துப் பாடல்களையும் ௭ழுதினார்.

## விருது
# கலைமாமணி விருது - (2019-2020)

## திரைப்படப் பட்டியல்

# 1985- அலை ஓசை 
# 1985- கொலுசு (**அனைத்துப் பாடல்களும்**) 
# 1985- கருப்பு சட்டைக்காரன் 
# 1987- பூவிழி வாசலிலே 
# 1987- நினைக்க தெரிந்த மனமே (**அனைத்துப் பாடல்களும்**) 
# 1990- வாழ்க்கைச் சக்கரம் 
# 1991- ஞான பறவை
# 1991- மரிக்கொழுந்து 
# 1992- தங்க மனசுக்காரன் 
# 1992- போங்கடா நீங்களும் உங்க அரசியலும் (**வசனம் மற்றும் அனைத்துப் பாடல்களும்**) 
# 1993- இதய நாயகன் 
# 1993- பொன் விலங்கு 
# 1995- தேடிவந்த ராசா 
# 1996- வெற்றி விநாயகர் 
# 1997- புண்ணியவதி 
# 1997- தேவதை
# 1998 -ஆசைத் தம்பி 
# 1998- கண்ணாத்தாள் 
# 1998- கும்பகோணம் கோபாலு 
# 1998- பொன்மனம் 
# 1999- அண்ணன் 
# 1999- பாட்டாளி 
# 1999- தொடரும் 
# 1999- சுந்தரி நீயும் சுந்தரன் நானும் 
# 2001- சிகாமணி ரமாமணி 
# 2002- மௌனம் பேசியதே 
# 2003- காலாட்படை 
# 2003- காஷ்மீர்
# 2004- மதுமதி
# 2005- முதல் ஆசை 
# 2008- வல்லமை தாராயோ 
# 2008- இதயமே 
# 2008- உளியின் ஓசை 
# 2010- பௌர்ணமி நாகம் 
# 2011- மாப்பிள்ளை
# 2015- திருட்டு ரயில்

## மறைவு
வயது முதிர்வு காரணமாக, சென்னை திநகரில் உள்ள அவரது இல்லத்தில் 2022 சனவரி 5 அன்று இரவு 8:45 மணிக்கு காலமானார்.

## மேற்கோள்கள்

பகுப்பு:1945 பிறப்புகள்
பகுப்பு:2022 இறப்புகள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:கவிஞர்கள்
பகுப்பு:பாடலாசிரியர்கள்
பகுப்பு:தமிழகக் கவிஞர்கள்
பகுப்பு:தமிழ் பாடலாசிரியர்கள்
பகுப்பு:கலைமாமணி விருது பெற்றவர்கள்
மார்தாண்ட சூரியன் கோயில்

**மார்தாண்ட சூரியன் கோயில்** (**Martand Sun Temple**) இந்தியாவின் ஜம்மு காஷ்மீர் மாநிலத்தின் அனந்தநாக் நகரத்திலிருந்து ஐந்து கிலோ மீட்டர் தொலைவில் அமைந்துள்ள சூரிய பகவானுக்கு அர்பணிக்கப்பட்ட இந்துக் கோயில் ஆகும். இக்கோயிலின் மூலவர் சூரிய பகவான் ஆவார். இக்கோயில் ஷா மிரி வம்சத்தின் ஏழாவது சுல்தானான சிக்கந்தர் ஷா மிரி என்பவனால் இடிக்கப்பட்டது.

## வரலாறு

மார்தாண்ட சூரியன் கோயிலை கார்கோடப் பேரரசின் மூன்றாம் மன்னர் *லலிதாத்தியன்* பொ.ஊ. எட்டாம் நூற்றாண்டில் கட்டினார். பொ.ஊ. 725-756 காலத்தில் கட்டப்பட்டதாகக் கருதப்படுகிறது. மார்தாண்ட சூரியன் கோயிலின் அஸ்திவாரம் பொ.ஊ. 370 – 500 கால கட்டத்தில் அமைக்கப்பட்டது. கோயில் அமைப்பு கார்கோடகப் பேரரசன் *இரணாதித்தியன்*  காலம் முதல் துவக்கப்பட்டது.

பொ.ஊ. 15ஆம் நூற்றாண்டின் துவக்கத்தில், *சிகந்தர் புட்ஷிகன்*  எனும் இஸ்லாமிய தீவிரவாத ஆட்சியாளாரால் மார்த்தாண்ட சூரியன் கோயில் முழுவதுமாக சிதைக்கப்பட்டது.

## கோயில் அமைப்பு

மார்த்தாண்ட சூரியன் கோயில் காந்தாரம், சீனம், கிரேக்க கட்டிடக் கலை நயத்தில் கட்டப்பட்டுள்ளது.

220 அடி நீளமும், 142 அகலமும் கொண்ட சூரிய கோயில் வளாகத்தில் 84 சிறிய சன்னதிகள் கொண்டிருந்தது.
இக்கோயிலில் வேத கால தெய்வங்களான சூரியன்,  விஷ்ணு, கங்கை, யமுனையின் அழகிய சிற்பங்கள் உள்ளது.

## தேசிய முக்கியத்துவம் வாய்ந்த தலம்
ஜம்மு காஷ்மீரில் உள்ள இக்கோயிலை, இந்தியத் தொல்லியல் ஆய்வகம், தேசிய முக்கியத்துவம் வாய்ந்த இடமாக அறிவித்துள்ளது. இந்தியத் தொல்லியல் ஆய்வகத்தால் பாதுகாக்கப்பட வேண்டிய இடங்களில் ஒன்றாக இச்சூரியன் கோயிலும் அறிவிக்கப்பட்டுள்ளது.

## இதனையும் காண்க
* சூரியன் கோயில், குஜராத்
* கொனார்க் சூரியக் கோயில்
* சூரியனார் கோவில், ஆடுதுறை, தமிழ்நாடு
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்
* கதார்மல் சூரியக் கோயில், அல்மோரா மாவட்டம், உத்தராகண்ட்

## மேற்கோள்கள்

## வெளி இணைப்புகள்

* Indira Gandhi National Centre for the Arts - Martand Sun Temple Site Photos
* Martand Sun Temple in winter - Pics of Surya Sun Temple under snow
* Martand Sun Temple and around 

சூரியக் கோயில்கள்
பகுப்பு:அனந்தநாக் மாவட்டம்
பகுப்பு:சம்மு காசுமீரின் வரலாறு
பகுப்பு:சம்மு காசுமீரில் உள்ள இந்துக் கோயில்கள்
பியர்ரே பிரெடெரிக் சாரசு

**பியர்ரே பிரெடெரிக் சாரசு** (*Pierre Frédéric Sarrus*) (மார்ச் 10, 1798 – நவம்பர் 20, 1861) இவர் நேரியல் இயற்கணிதத்தில் ஒரு 3 x 3 அணியின் அணிக்கோவையின் மதிப்பு காணும் முறையை எளிதில் நினைவில் வைத்துக்கொள்ளும் விதமாக சாரசு நினைவு விதியைக் கண்டுபிடித்த பிரெஞ்சு நாட்டின் கணிதவியலாளர் ஆவார். இவர் ஸ்ட்ராஸ்பேர்க்கில் பல்கலைக்கழகத்தில் 1826 முதல் 1856 ஆம் ஆண்டு வரை பேராசிரியராக இருந்தார். மேலும் 1842 ஆம் ஆண்டில்  பிரஞ்சு அறிவியல் அகாடமியில் உறுப்பினராகவும் நியமிக்கப்பட்டிருந்தார். இவரின் தொகையீட்டுக் கொள்கையின் மூலம் வால்வெள்ளியின் வட்டப் பாதை உறுதியீட்டு கொள்கைக்குள் கொண்டுவர முடிந்தது.

## மேற்கோள்கள்

## வெளியிணைப்புகள்
*சாரசு விதி-காணொளி மூலம் விளக்கம்

பகுப்பு:நேரியல் இயற்கணிதம்
பகுப்பு:பிரெஞ்சு கணிதவியலாளர்கள்
பகுப்பு:1798 பிறப்புகள்
பகுப்பு:1861 இறப்புகள்
ஆடிப்பெருக்கு (திரைப்படம்)

***ஆடிப்பெருக்கு*** ()  1962 ஆம் ஆண்டு வெளியான இந்திய தமிழ்த் திரைப்படமாகும். கே. சங்கர் இயக்கத்தில் உருவான இத்திரைப்படத்தில் ஜெமினி கணேசன், பி. சரோஜாதேவி ஆகியோர் முக்கிய பாத்திரங்களில் நடித்திருந்தனர்.

## திரைக்கதை
பத்மா தன் விதவைத் தாயார் பார்வதியுடனும் துறைமுகத்தில் வேலை பார்க்கும் தம்பியுடனும் வாழ்ந்து வருகிறாள். ஒரு கவிஞனான ராஜா இவர்களுக்கு தங்கியிருக்க இடம் கொடுத்திருக்கிறான். பத்மா ராஜாவை விரும்புகிறாள். பத்மாவின் தம்பி ஒரு விபத்தில் இறந்து விடுகிறான். ஒரு நல்லவரின் உதவியுடன் ராஜா வாய்ப்புகளைப் பெருக்க, சென்னை செல்கிறான். அங்கே ராமலிங்கம் என்ற ஒரு வெளியீட்டாளரைச் சந்திக்கிறான். அவர் மூலம் அவனது புத்தகங்கள் நன்றாக விற்பனையாகின்றன. வெளியீட்டாளரின் மகள் லதா, ராஜாவைக் காதலிக்கிறாள். இதனை அறிந்த பத்மா விரக்தியில் நோயாளியான ஒருவரை திருமணம் செய்கிறாள். அவரும் இறந்து விடுகிறார். ராஜாவுக்கும் லதாவுக்கும் திருமணம் நடக்க இருந்த நேரத்தில் பத்மா கல்யாண மண்டபத்துக்கு வருகிறாள். அவளைக் கண்ட ராஜா மனக்குழப்பமடைந்து கல்யாண மண்டபத்தை விட்டு வெளியேறுகிறான். இதனைக் கண்டு லதாவின் தந்தை நோயாளியாகிறார். லதாவின் திருமணம் நடந்தால் தான் அவரது நோய் குணமாகும் என டாக்டர் சொல்கிறார். அவருக்கு நன்றிக்கடன் பட்ட ராஜா, லதாவைத் திருமணம் செய்கிறான். அவர்களுக்கு ஒரு குழந்தை பிறக்கிறது. அக்குழந்தை மயக்கமடைகிறது. குழந்தையின் உயிரைக் காப்பாற்றத் தன் உயிரைக் கொடுக்க முன்வருகிறாள் பத்மா. குழந்தை பிழைக்கிறது. பத்மா இறக்கிறாள்.

## நடிகர்கள்
* ஜெமினி கணேசன் - *ராஜா*
* பி. சரோஜாதேவி - *பத்மா*
* தேவிகா - *லதா*
* எம். வி. ராஜம்மா - *பார்வதி*
* கே. டி. சந்தானம் - *ராமலிங்கம்*

## தயாரிப்பு
ஆடிப்பெருக்கு என்பது தமிழ் நாட்டில் கொண்டாடப்படும் ஒரு விழாவாகும். வாழ்வுக்கு ஆதாரமாக விளங்கும் நீருக்கு நன்றி செலுத்தும் இவ்விழாவைத் தலைப்பாகக் கொண்டுள்ள இத்திரைப்படத்தில் தலைப்புப் பாடலாக ஒலிக்கும் *அன்னையின் அருளே வா* என்ற பாடலைத் தவிர விழாவுக்கும் திரைப்படத்துக்கும் வேறு தொடர்பு இல்லை.தற்போது மூடப்பட்டுவிட்ட மெஜஸ்டிக் கலையகத்தில் இத்திரைப்படம் படமாக்கப்பட்டது. காவேரியின் அழகு மிகு காட்சிகளை *தம்பு* சிறந்த முறையில் படமாக்கியுள்ளார்.

## பாடல்கள்
இத்திரைப்படத்தில் ஒன்பது பாடல்கள் உள்ளன. ஏ. எம். ராஜா இசையமைத்துள்ளார். பாடல்களை கொத்தமங்கலம் சுப்பு, கே. டி. சந்தானம், கண்ணதாசன், சுரதா ஆகியோர் இயற்றியுள்ளனர்.

## வரவேற்பு
திரைப்பட வரலாற்றாசிரியர் ராண்டார் கை இத்திரைப்படம் பற்றிக் குறிப்பிடும் போது, தலைப்புடன் தொடர்பில்லாத அதே சமயம் எதிர்பார்க்கப்பட்ட முடிவைக் கொண்டிருந்த கதை என்பதாலும், கதையில் வரும் அதிகமான சாவுகளாலும், இந்தத் திரைப்படம் வர்த்தக ரீதியாக வெற்றி பெறவில்லை எனக் கூறியுள்ளார். ஆயினும் ஜெமினி கணேசன், பி. சரோஜாதேவி இருவரின் நடிப்பும் குறிப்பிடத் தகுந்தது என்றும் கூறியுள்ளார்.

## சான்றாதாரங்கள்

## வெளி இணைப்புகள்

பகுப்பு:1962 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஜெமினி கணேசன் நடித்துள்ள திரைப்படங்கள்
பகுப்பு:சரோஜாதேவி நடித்த திரைப்படங்கள்
பகுப்பு:தேவிகா நடித்த திரைப்படங்கள்
முல்லைவனம்

***முல்லைவனம்*** 1955 ஆம் ஆண்டு வெளியான இந்திய தமிழ்த் திரைப்படமாகும். வி. கிருஷ்ணன் இயக்கத்தில் உருவான இத்திரைப்படத்தில் ஸ்ரீராம் (மதுரை ஸ்ரீராம் நாயுடு), குமாரி ருக்மிணி ஆகியோர் முக்கிய பாத்திரங்களில் நடித்திருந்தனர்.

## திரைக்கதை
பவானி என்ற ஒரு பெண் அஞ்சல் பட்டுவாடா செய்யும் பழைய வண்டி ஒன்றில் பயணம் செய்து கொண்டிருக்கிறாள். கூட வரும் இன்னொரு பயணி அவளுக்கு ஒரு கதை சொல்கிறார்.  ஒரு இளம் பெண் இருந்தாள். அவள் ஒருவரை விரும்பினாள். ஆனால் கொடுமைக்காரியான அவளது அத்தை அவளைத் தன் தம்பிக்கு வலுக்கட்டாயமாகத் திருமணம் செய்ய முற்படுகிறாள். திருமண வைபவம் நடக்க இருந்த சமயத்தில் தாலி காணாமற் போய் விடுகிறது. அந்த இளம் பெண் அவள் விரும்பியவனைத் திருமணம் செய்வதற்கு என்னவெல்லாம் நடக்கிறது என்பதே மீதிக் கதையாகும்.

## நடிகர்கள்
* ஸ்ரீராம்
* குமாரி ருக்மிணி
* பி. எஸ். வீரப்பா
* பி. எஸ். ஞானம்
* ஏ. கருணாநிதி
* எஸ். ஏ. நடராஜன்

## தயாரிப்பு விபரம்
கோவை அரவிந்த் பிக்சர்ஸ் உரிமையாளர் வி. கிருஷ்ணன் தயாரித்த பல படங்களில் இதுவும் ஒன்று. ராஜேஸ்வரி, லலிதா ராவ் ஆகியோரின் நடனம் இத்திரைப்படத்தில் இடம்பெற்றது. நட்டுவாங்கம் செய்தவர் பிரபல நட்டுவனார் வழுவூர் பி. இராமையா பிள்ளை

## பாடல்கள்
திரைப்படத்துக்கு இசையமைத்தவர் கே. வி. மகாதேவன். பாடல்களை இயற்றியோர்: கு. சா. கிருஷ்ணமூர்த்தி, தஞ்சை ராமையாதாஸ், கே. எம். ஷெரிப், கொ. கு. ஆகியோர். பின்னணி பாடியவர்கள்: எம். கே. விஜயா, குருவாயூர் பொன்னம்மா, ஏ. பி. கோமளா, ராதா ஜெயலட்சுமி, ஜெயசக்திவேல், கஜலட்சுமி, டி. எம். சௌந்தரராஜன் ஆகியோர்.

பின்வரும் பாடல்கள் பட்டியல் *ஸ்பைசிஆனியன். காம்* தளத்திலிருந்து தொகுக்கப்பட்டது 

## சான்றாதாரங்கள்

பகுப்பு:1955 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
சாது

**சாது** என்பதற்கு தன்னறிவு, இறை பக்தி, தியாகம், வைராக்கியம் மற்றும் சத்தியம், அகிம்சை, தவம்,  எளிமை ஆகிய நற்குணங்களில், பிறருக்கு முன்மாதிரியாக வாழ்பவர் என இந்து சமய  சாத்திரங்கள் கூறுகிறது.

## பெயர்க் காரணம்
சாது எனும் சொல், சமசுகிருத மொழியில் சத்தியம் எனப்படும் சத் என்ற வினைச் சொல்லிருந்து பெறப்பட்டுள்ளது. இலத்தீன் மொழியில் *சாங்டஸ்*  (sanctus) என்பதற்கு *புனிதமான*  (sacred) என்று பொருள் படும்.

## சாது எனும் சொல்லின் பயன்பாடுகள்
* 15 – 16ஆம் நூற்றாண்டின் பக்தி இயக்க காலத்தில் வட இந்தியாவில் செயல்பட்ட இந்து சமய ஆன்மீகவாதிகளான, கபீர், ரவிதாசர், புரந்தரதாசர், ஜெயதேவர், துக்காராம், குருநானக், துளசிதாசர், நாம்தேவ், ஏகநாதர், ஞானேஷ்வர்  போன்ற சாதுக்களை வடமொழியில் **சந்த்**  என அழைக்கப்பட்டனர்.
* சீக்கிய குருமார்களையும், சீக்கிய வேத நூலான குரு கிரந்த சாகிப்பை பயிற்றுவிக்கும்  சீக்கிய ஆன்மீக அறிஞர்களையும் சாதுக்கள் என்றே அழைக்கப்பட்டனர்.
* தற்காலத்தில் வட இந்திய ஆன்மிகத் தலைவர்களையும், மடாதிபதிகளையும், குருமார்களையும், அகோரிகளையும்  சாதுக்கள் என்றே அழைக்கப்படுகின்றனர்.

## இதனையும் காண்க
* வர்க்காரி

## மேற்கோள்கள்

**ஆதார நூற்பட்டியல்**
*
*

பகுப்பு:இந்து சமயப் பெரியார்கள்
செல்வ மகள்

***செல்வ மகள்*** 1967 ஆம் ஆண்டு வெளியான ஒரு இந்திய தமிழ்த் திரைப்படமாகும். கே. வி. ஸ்ரீநிவாஸ் இயக்கத்தில் உருவான இத்திரைப்படத்தில் ஜெய்சங்கர், ராஜஸ்ரீ ஆகியோர் முக்கிய பாத்திரங்களில் நடித்திருந்தார்கள்

## திரைக்கதை
பல திருட்டுக்குற்றங்களை அடுத்து பலராமன் (மேஜர் சுந்தரராஜன்) தன் மனைவி பார்வதியையும் (பண்டரிபாய்) மகனையும் பிரிந்து நாட்டை விட்டு ஓடிப்போகிறான். சந்தர்ப்பவசத்தால் தாயும் மகனும் பிரிகின்றனர். இளம் பையனைக் கண்ட ஒரு நல்லவர் அவனுக்கு சேகர் (ஜெய்சங்கர்) எனப் பெயரிட்டு, வளர்த்து ஆளாக்குகிறார். அவனும் நன்றாகக் கல்வி கற்று முன்னேறுகிறான். சேகர், சாரதா (ராஜஸ்ரீ) என்ற பெண்ணைக் காதலிக்கிறான். சாரதா ஒரு பணக்கார பேங்கரான ரங்கநாதன் (வி. எஸ். ராகவன்) என்பவரின் ஒரே மகள்.  இந்த நிலையில் பலராமன் நாட்டுக்குத் திரும்பி வந்து பாலசுந்தரம் என்று பெயரை மாற்றிக் கொள்கிறான். தன் இன்னொரு மனைவியின் மகனான மோகன் (ஸ்ரீகாந்த்) என்பவனுடன் சேர்ந்து ஒரு நேர்மையற்ற வியாபாரத்தைத் தொடங்குகிறான். ரங்கநாதனைக் குறி வைக்கிறான். அதே சமயம் மோகன் சாரதா மேல் கண் வைக்கிறான். ஏமாற்றுகளும் தந்திரங்களும் தொடருகின்றன. முடிவில் கடந்த கால உண்மைகள் எவ்வாறு வெளியாகின்றன என்பதே மீதிக் கதையாகும்.

## நடிகர்கள்

* ஜெய்சங்கர் - *சேகர்*
* ராஜஸ்ரீ - *சாரதா*
* ஸ்ரீகாந்த் - *மோகன்*
* நாகேஷ் 
* மேஜர் சுந்தரராஜன் - *பலராமன்*
* வி. எஸ். ராகவன் - *ரங்கநாதன்*
* பண்டரிபாய் - *பார்வதி*
* கண்ணன்
* விஜயன்
* ஐ. எஸ். ஆர்.
* தன்ராஜ்
* குமார்
* மாதவி
* சைலஸ்ரீ
* பார்வதி
* ரேணுகா

## பாடல்கள்

இத் திரைப்படத்திற்கு எம். எஸ். விஸ்வநாதன் இசையமைத்தார். பாடல்களை கண்ணதாசன், வாலி ஆகியோர் எழுதினர். பின்னணி பாடியவர்கள்: டி. எம். சௌந்தரராஜன், ஏ. எல். ராகவன், பி. சுசீலா, எல். ஆர். ஈஸ்வரி ஆகியோர்.

## மேற்கோள்கள்

## வெளி இணைப்புகள்
* 

பகுப்பு:1967 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். எஸ். விஸ்வநாதன் இசையமைத்த திரைப்படங்கள்
பகுப்பு:ஜெய்சங்கர் நடித்த திரைப்படங்கள்
பகுப்பு:நாகேஷ் நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:பண்டரிபாய் நடித்த தமிழ்த் திரைப்படங்கள்
ஆற்காடு பஞ்சாங்கம்

** ஆற்காடு பஞ்சாங்கம்** என்பது தமிழில் ஆண்டுதோரும் *ஆற்காடு கா.வெ.சீதாராமய்யர் பஞ்சாங்க வெளியீட்டாளர்* என்ற வெளியீட்டாளர்களால் வெளியாகும் பஞ்சாங்கப் புத்தகமாகும்.
## வரலாறு
ஆற்காட்டைச் சேர்ந்த கா. வெ. சீதாராமய்யர் என்ற சோதிடர் அக்காலத்தில் தமிழகத்து அரச குடும்பங்களான ஆற்காடு நவாபு, சரபோஜி மன்னர் போன்ற குடும்பத்தினருக்கு சோதிடராக இருந்தவர். இவர் ஆண்டுதோறும் அரசர்களுக்கு சோதிடக் குறிப்புகளை கொடுத்துவந்தார். இவர் தமிழ் மாதங்களான சித்திரை முதல் பங்குனி வரை பஞ்சாங்கக் குறிப்பை வெளியிட்டார். அவரது வழியில் அவரது சந்ததியினர் 4-வது தலைமுறையாக தொடர்ந்து 116 ஆண்டுகளாக இந்த பஞ்சாங்கத்தை வெளியிட்டு வருகின்றனர்.  ஆற்காடு பஞ்சாங்கம் என்ற பெயரில் பல பஞ்சாங்கப் புத்தகங்கள் வெளிவருகின்றன என்பதால் இவர்கள் *லாவண்யா பதிப்பகம்* என்ற பெயரில பஞ்சாங்கத்தை வெளியிடுகின்றனர்.
## மேற்கோள்கள்

12_112023
பகுப்பு:பஞ்சாங்கம்
பகுப்பு:சோதிட நூல்கள்
தம்பி சீனிவாசன்

**தம்பி சீனிவாசன்** என்பவர் ஒரு தமிழ் எழுத்தாளராவார். இவர் தமிழில் பல குழந்தை இலக்கிய நூல்களை மொழிபெயர்த்துள்ளார், அதே சமயம் புதுப்புனைவாக நாடகம், கதைகள், பாடல்கள் என பல சிறார் இலக்கியங்களைப் படைத்துள்ளார். இவர் சாகித்ய அகாடமியின் மண்டலச் செயலாளராகச் சென்னையில் பணியாற்றியவர்.
## எழுதிய நூல்கள்
* தங்கக் குழந்தைகள் (நாடகம்) இந்திய அரசின் பரிசைப் பெற்றது.
* சிவப்பு ரோஜாப்பூ (பாடல் தொகுப்பு,  நேஷனல் புக் டிரஸ்ட்ட் வெளியீடு)
* குட்டி யானை பட்டு (மொழி பெயர்ப்பு, நேஷனல் புக் டிரஸ்ட் வெளியீடு)
* யார் கெட்டிக்காரர் (மொழி பெயர்ப்பு, நேஷனல் புக் டிரஸ்ட் வெளியீடு)
* ஜானுவும் நதியும் (மொழி பெயர்ப்பு, நேஷனல் புக் டிரஸ்ட் வெளியீடு)
* உங்கள் உணவும் நீங்களும் (நேஷனல் புக் டிரஸ்ட் வெளியீடு)
* எவரெஸ்ட் எனது உச்சி யாத்திரை  (நேஷனல் புக் டிரஸ்ட் வெளியீடு)
* தேடிப்பார்  (நேஷனல் புக் டிரஸ்ட் வெளியீடு)
* யார் கெட்டிக்காரர்  (நேஷனல் புக் டிரஸ்ட் வெளியீடு)
* பெண் படிப்பறிவு பெற்று விட்டால்  (நேஷனல் புக் டிரஸ்ட் வெளியீடு)

## மேற்கோள்கள்

பகுப்பு:தமிழ் எழுத்தாளர்கள்
பகுப்பு:தமிழ் சிறுவர் இலக்கிய எழுத்தாளர்கள்
சத்

**சத்** (Sat) ()  எனும் சமசுகிருத மொழிச் சொல்லிற்கு உண்மையான, மாறாத, முக்காலங்களில் என்றும் நிலைத்து இருக்கும் பரம்பொருளைக் குறிக்கிறது. 
பண்டைய இந்திய வேதாந்த சாத்திரங்களில்,  சத்தியம், *அனந்தம்* , பிரம்மம், எனும் நிலையான பரம்பொருளைக் குறிக்க *சத்*  எனும் சொல்  முன்னொட்டாக குறிக்கப்படுகிறது. 

*சத்*  குறித்து பிரகதாரண்யக உபநிடத்தின் 1.3.28 மந்திரத்தில் *சத்*  எனும் பிரம்மதைக் குறித்து சிறப்பாக விளக்கப்பட்டுள்ளது.
:
:"மாயையிலிருந்து உண்மைக்கு அழைத்து செல்க; இருளிலிருந்து வெளிச்சத்திற்கு அழைத்து செல்க; இறப்பிலிருந்து இறவாமைக்கு அழைத்து செல்க"

சத்தியம், சத்துவ குணம், உண்மை, தூய்மை, நன்மை ஆகிய சமசுகிருத சொற்களின் அடிச்சொல்லே *சத்*  ஆகும்.
ஆத்மாவை அறிய உதவும் சாத்திரங்களை, *சத்-சாத்திரங்கள்*  என்றும்,  பிரம்மதை அறிய ஆவல் கொண்டவனைச் **சத்தியவான்**  என்றும் அழைக்கப்படுகின்றனர்.

சத் எனும் சொல்லின் எதிர்மறைச் சொல் **அசத்** ஆகும். அசத் எனும் மாயையால் படைக்கப்பட்ட இந்த பிரபஞ்சமும், சீவராசிகளும்  நம்  பார்வைக்கு தெரிந்தாலும், அவைகள் அனைத்தும் ஒரு காலத்தில் அழியக் கூடியது, நிலையற்றது, பொய் ஆகும்.

## பொருள்
*சத்* எனும் சொல் இடத்திற்கு ஏற்ற படி பல பொருள்களைத் தருகிறது.
* "மூன்று காலத்திலும் மாறாதது"
* *சீவராசிகளுக்கும், காலத்திற்கும், இடத்திற்கும் அப்பாற்பட்டது*
* "பிரபஞ்சம் அனைத்திலும் சீராக ஊடுருவிப் பரந்துள்ளது"
* "முற்றான உண்மை"
* "சத்தியம்"
* "பிரம்மம்

## இதனையும் காண்க
* ஓம் தத் சத்
* சத்துவ குணம்
* பிரம்மம்
* ஆத்மா

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:இந்திய மெய்யியல்
பகுப்பு:வேதாந்தம்
கல்வி கோபாலகிருஷ்ணன்

**கல்வி கோபாலகிருஷ்ணன்** என்பவர் ஒரு தமிழ் எழுத்தாளராவார். தமிழில் குழந்தைகளுக்குத் தொடர்ச்சியாக அறிவியல் நூல்களை எழுதியவர். இவர் 300 க்கும் மேற்பட்ட நூல்களை எழுதியிருக்கிறார்.

இவர் துவக்கத்தில் பாடப் புத்தகங்களுக்கு ஓவியம் வரையும் வேலையைச் செய்துவந்தவர். பின்னர் ஆசிரியர்கள் மற்றும் குழந்தைகளுக்கு உதவும் வகையில் *கல்வி* என்ற இதழைத் துவக்கினார். இந்த இதழில் எழுத எழுத்தாளர் பற்றாக்குறை வந்த காரணத்தினால் தானே முழுமூச்சுடன் எழுதி இதழைக் கொண்டுவந்தார். இந்த இதழின் பெயரான ’கல்வி’ இவரின் பெயருக்கு முன் அடைமொழியாக மாறியது. பல நாட்டுக் குழந்தைகளின் பின்னணியை அறிமுகப்படுத்தும் *பறக்கும் பாப்பா* என்ற கதாபாத்திரத்தை 'சுதேசமித்திரன்' தீபாவளி மலரில் அறிமுகப்படுத்தினார். அது பிரபலமடைந்தது இதனால் பறக்கும் பாப்பா கதாபாத்திரத்தைக் கொண்டு குழந்தைகளுக்கான சுவையான பல பொது அறிவு நூல்களை எழுதினார்..

## இவர் எழுதிய நூல்களில் சில
# உடல் உறுப்புகளும் அவற்றின் செயல்களும்
# காற்றின் கதை
# கானகக் கன்னி (தாவரங்களைப் பற்றி)
# குறள்நெறிய காந்தியடிகள்; 1991 (முதியோர் இலக்கியத்திற்கான யுனசுகோ பரிசுபெற்றது)
# கொடிய நோய்களும் அவற்றைத் தவிர்ப்பதும்
# சுண்டுவிரல் சீமா
# பஞ்ச பூதங்களின் வரலாறு
# பண்டை உலகில் பறக்கும் பாப்பா (பரிணாமத்தின் கதை)
# பாலர் கதைக் களஞ்சியம்
# மந்திரவாதியின் மகன் (பூச்சிகளின் வாழ்க்கை)
# மிட்டாய் பாப்பா (எறும்பு, தேனீக்கள் பற்றி, இந்த நூல் யுனெஸ்கோவின் பரிசைப் பெற்றது.)
# முதியோருக்காக; அபிராமி பப்ளிகேஷன்ஸ், சென்னை-1.
# வள்ளுவர் வழியில் காந்தியடிகள்; 1977

## மேற்கோள்கள்

பகுப்பு:தமிழ் எழுத்தாளர்கள்
பகுப்பு:தமிழ் சிறுவர் இலக்கிய எழுத்தாளர்கள்
பூவண்ணன்

**பூவண்ணன்** (இயற்பெயர் வே. தா. கோபாலகிருஷ்ணன்) என்பவர் ஒரு தமிழ் எழுத்தாளர் மற்றும் தமிழ்ப் பேராசிரியரராவார். இவர் நூற்றுக்கும் மேற்பட்ட சிறுவர் இலக்கிய நூல்களைப் படைத்துள்ளார். 1955 இல் குழந்தை எழுத்தாளர் சங்கத்தின் சார்பில் நடத்தப்பட்ட நாடகப் போட்டியில் இவர் எழுதிய *உப்பில்லாத பண்டம்* முதல் பரிசைப் பெற்றது. மேலும் இவர் எழுதிய *ஆலம் விழுது*, *காவேரியின் அன்பு* ஆகிய இரண்டு சிறார் நெடுங்கதைகளும் *[[நம்ம குழந்தைகள்]]*, *அன்பின் அலைகள்* என்ற பெயரில் திரைப்படமாக எடுக்கப்பட்டு. இந்தப்படங்களுக்காக பூவண்ணனுக்கு தமிழக அரசின் சிறந்த திரைப்படக் கதாசிரியர் விருது கிடைத்தது..

## எழுதிய நூல்கள் சில
# அதிசயப்பானையும் அற்புதச்சேவலும்; 1980; வானதி பதிப்பகம், சென்னை; பக்.90.
# ஆலம் விழுது
# உப்பில்லாப் பண்டம் (நாடகம்)
# காவேரியின் அன்பு 
# குழந்தை இலக்கிய வரலாறு
# குழந்தைக்கவிஞர் வள்ளியப்பா (வாழ்க்கை வரலாறு); 1982 நவம்பர்; வானதி பதிப்பகம், சென்னை.  
# சபாஷ் மணி, (நெடுங்கதை), 1949 நவம்பர்; குழந்தைப் பதிப்பகம், சென்னை.
# சிறுவர் இலக்கியக் களஞ்சியம்
# நேதாஜி கதை (வாழ்க்கை வரலாறு)
# வீரமணி (நெடுங்கதை)

## மேற்கோள்கள்

## வெளி இணைப்புகள்
* எழுத்தாளர் பூவண்ணன் நினைவாக ('தென்றல்' இதழிலிருந்து): குழந்தை எழுத்தாளர் டாக்டர் பூவண்ணனுடன் ஒரு சந்திப்பு 

பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழக எழுத்தாளர்கள்
முல்லை தங்கராசன்

**முல்லை தங்கராசன்** என்பவர் தமிழ் எழுத்தாளர், பத்திரிக்கை ஆசிரியராவார்.பொள்ளாச்சிக்கு அருகிலுள்ள ஜமீன் ஊத்துக்குளியைச் சேர்ந்த இவர் வாகன ஓட்டுநராகத் தன் வாழ்க்கையைத் துவக்கியவர் முல்லை தங்கராசன். இவர் மாயாஜாலக் கதைகள் எழுதுவதிலும் தனிச்சிறப்பு பெற்றவர்.
தமிழ் சிறார் காமிக்ஸ் உலகில் குறிப்பிடத்தக்க சாதனையாளர் முல்லை தங்கராசன். இவர் முதலில் *டிரைவர்* என்ற மாத இதழை நடத்தினார். நான்கு சக்கர வாகன ஓட்டுநர்களுக்கான குறிப்புகள், சாலை விதிகள் உள்ளிட்ட விஷயங்களைத் தாங்கிவந்த இதழ் அது. 1970 களில் வெளிவந்த மணிப்பாப்பா (1976), ரத்னபாலா (1979) என்கிற இரண்டு பிரபல சிறார் இதழ்களுக்கு ஆசிரியராகச் செயல்பட்டார். முத்து காமிக்ஸ் நிறுவனத்தில் பதிப்பாசிரியராகப் பணிபுரிந்தார். அந்நிறுவனத்திலிருந்து வெளியே வந்த பின்னர் மாயாவி என்ற பெயரில் காமிக்ஸ் புத்தகங்களை வெளியிட்டார். இவர் ஆசிரியராக இருந்த சிறார் இதழ்களில் சுவாரசியமான, நகைச்சுவையான, சாகசக் கதைகள் வெளியாகின.

## மேற்கோள்கள்

பகுப்பு:தமிழகப் பத்திரிகையாளர்கள்
பகுப்பு:தமிழ் சிறுவர் இலக்கிய எழுத்தாளர்கள்
பகுப்பு:தமிழ் வரைகதைகள்
கோவிந்தன்

**ஜி. கோவிந்தன்** (*Govindan*) என்பார் இந்திய அரசியல்வாதி மற்றும் தமிழகத்தின் முன்னாள் சட்டமன்ற உறுப்பினர் ஆவார். இவர் 1952ஆம் ஆண்டு நடைபெற்ற சென்னை மாநில சட்டமன்றத் தேர்தலில் பரமக்குடி தொகுதியிலிருந்து இந்தியத் தேசிய காங்கிரஸ் வேட்பாளராகப் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:இராமநாதபுரம் மாவட்ட மக்கள்
ஜெனார்தனன்

[thumb|[கோபியர்களுடன் கிருட்டிணன்]]

**ஜெனார்தனன்** (Janardana)  (சமசுகிருதம்: जनार्दन IAST /janārdana/)  விஷ்ணுவின் ஆயிரம் பெயர்களில் ஒன்றாகும். இப்பெயர் விஷ்ணு சஹஸ்ரநாமத்தில் 126-வது வரிசையில் உள்ளது. மேலும் மகாபாரதத்தில், கிருஷ்ணனும் ஜெனார்தனன் என்ற பெயரிலும் அறியப்படுகிறார்.

ஜெனார்தனன் என்ற பெயருக்குத் தீயவர்களைத் தண்டிப்பவர் என்றும், தன் மீது பக்தி கொண்டவர்களுக்கு வெற்றியும், பிறவிச்சுழற்சியிலிருந்து விடுதலையும் அளிப்பவர் என்றும் பொருள்.

## இதனையும் காண்க
* கோவிந்தன் என்ற சொற்பொருள்
* விஷ்ணு சஹஸ்ரநாமம்

## உசாத்துணை

**Sri Vishnu Sahasranama: With Text, Transliteration, Translation and Commentary of Śrī Śankarācārya* By Śaṅkarācārya and Swami Tapasyananda. Sri Ramakrishna Math, 1986, commentary by Sri Sankaracharya, translated by Swami Tapasyananda.

பகுப்பு:திருமாலின் பெயர்கள்
புக்ராயான் தொடருந்து விபத்து

**புக்ராயான் தொடருந்து விபத்து** *(Pukhrayan train derailment)* என்பது 20 நவம்பர் 2016 அன்று, இந்தூர் - இராஜேந்திர நகர் விரைவு வண்டி தடம்புரண்டு ஏற்பட்ட விபத்தினைக் குறிக்கும். இந்தூர் நகரிலிருந்து பாட்னா நகருக்கு சென்று கொண்டிருக்கும்போது அதிகாலை 3 மணி அளவில் ஏற்பட்ட இந்த விபத்தில் சுமார் 130 பேர் உயிரிழந்தனர்; 200 பேர் காயமடைந்தனர். இராசேந்திர நகர் தொடருந்து நிலையம் பாட்னா நகரின் மையத்தில் உள்ளது. இவ்விபத்தில் 14 பெட்டிகள் தடம் புரண்டன. புக்ராயான் கான்பூர் நகரிலிருந்து 65 கிமீ தொலைவில் உள்ளது. அதிக உயிர் சேதம் எசு 1, எசு 2 என்ற இரு தூங்கும் வசதியுடைய பெட்டிகளில் ஏற்பட்டதாக அதிகாரிகள் தெரிவித்தனர்.

உத்திரப் பிரதேசத்தில் நடந்த தொடருந்து விபத்துகளில், இந்த விபத்து மோசமான விபத்தாகும். இது 2010ஆம் ஆண்டு மேற்கு வங்காளத்திலுள்ள மேற்கு மிட்னாபூரில் நடந்த ஜானேசுவரி விரைவு தொடருந்தின் விபத்திற்குப் பிறகு இந்தியாவில் ஏற்பட்டுள்ள மோசமான விபத்தாகும். விபத்தில் இறந்த பெரும்பாலானவர்கள் உத்திரப் பிரதேசத்தையும், மத்தியப் பிரதேசத்தையும் சேர்ந்தவர்கள்.

இறந்தவர்களுக்கு பிரதமர் நரேந்திர மோதி 2 இலட்சமும், தொடருந்துத் துறை 2 இலட்சமும் காயமுற்றவர்களுக்கு 50 ஆயிரமும் சிறு காயமுற்றவர்களுக்கு 25 ஆயிரமும் (இது இரயில்வே ஆணையம் வழங்குவது அல்லாமல்), உத்திரப் பிரதேச முதல்வர் அகிலேசு யாதவ் 5 இலட்சமும், மத்தியப் பிரதேச முதல்வர் சிவ்ராஜ் சிங் சௌஃகான் 2 இலட்சமும், பீகார் முதல்வர் நிதிசு குமார் (பீகார் மக்கள் இறந்திருந்தால் காயமுற்று இருந்தால்) 2 இலட்சமும் காயமுற்றவர்களுக்கு 50 ஆயிரமும் அறிவித்தார்கள்.

உடனடியாக காயமுற்றவர்களுக்கு கொடுக்கப்பட்ட 5,000 ரூபாயில், அண்மையில் செல்லாததாக அறிவிக்கப்பட்ட 500 ரூபாய்கள் இருந்தன என குற்றம் சாட்டப்பட்டது.

## விசாரணைகள்
தண்டவாளத்தில் ஏற்பட்டிருந்த விரிசல் காரணமாக தொடருந்து தடம்புரண்டிருக்கலாம் என ஆரம்பகட்ட விசாரணை தெரிவித்தது. தொடருந்தில் அளவுக்கதிகமான மக்கள் பயணித்ததாகவும் அறியப்பட்டது.

## மேற்கோள்கள்

பகுப்பு:உத்தரப் பிரதேசத்தில் தொடருந்து விபத்துகளும் நிகழ்வுகளும்
பகுப்பு:2016 தொடருந்து விபத்துகள்
பகுப்பு:உத்திரப்பிரதேச வரலாறு (1947- தற்போதுவரை)
விடுதலை

[thumb|right|[மாக்னா கார்ட்டா (விடுதலையின் பத்திரம் என அறியப்பட்டது.]]

**விடுதலை** என்பது மெய்யியலில் தன்விருப்புக் கொள்கை பற்றிய ஒரு விடயமாகவும் நியதிக் கொள்கையுடன் வேறுபட்டதாகவும் உள்ளது.  இது அரசியலில் எல்லோரும் சமூக, அரசியல் விடுதலைக்கு ஏற்புடையவர்கள் எனக் கருதப்படுகிறது. இறையியல்யியலில், விடுதலை என்பது பாவ அடிமைத்தனத்திலிருந்து விடுபடல் எனக் கருதப்படுகிறது. 

## இவற்றையும் பார்க்க
* தன்விருப்புக் கொள்கை
* சுதந்திரத் திருமகள்
* அரசியல் விடுதலை

## உசாத்துணை

## உசாத்துணை நூல்கள்
* 
* 
* 

## வெளி இணைப்புகள்
* 

பகுப்பு:சமூகம்
வாட் சாய்வத்தாநரம்

**வாட் சாய்வத்தாநரம்** (Wat Chaiwatthanaram)  தாய்லாந்து நாட்டின் கோயில் நகரமான அயூத்தியாவில் அமைந்த பௌத்த கோயில் தொகுதிகளில் ஒன்றாகும். புகழ் பெற்ற இக்கோயில், சாவோ பிரயா ஆற்றின் மேற்கு கரையில், ஆயூத்தயா தீவு நகரத்தின்  வெளிப்புறத்தில் அமைந்துள்ளது. இது பன்னாட்டுச் சுற்றுலாப் பயணிகளை ஈர்க்கக் கூடிய பௌத்தக் கோயிலாகும். இக்கோயிலை உலகப் பாரம்பரியக் களங்களில் ஒன்றாக  யுனேஸ்கோ நிறுவனம் அறிவித்துள்ளது.
 
## வரலாறு
தாய்லாந்து நாட்டு மன்னர் பிரசாத் தோங், தனது தாயின் நினைவாக இக்கோயிலை கி பி 1630இல் கட்டினார். கம்போடியாவின் கெமர் கட்டிடக்கலை பாணியில் வாட் சாய்வத்தாநரம் கோயில் கட்டப்பட்டது. 1767இல் தாய்லாந்து மீது படையெடுத்த பர்மியர்களால் இக்கோயில் சிதைக்கப்பட்டது. பின்னர் 1987இல் இக்கோயில் மறுசீரமைக்கப்பட்டு, 1992 முதல் பொதுமக்கள் பார்வைக்குத் திறந்து விடப்பட்டது.

## அமைப்பு
வாட் சாய்வத்தாநரம் கோயில் 35 மீட்டர் உயரம் கொண்ட கோபுரமும், அதனைச் சுற்றி நான்கு சிறு கோபுரங்களுடனும் கட்டப்பட்டது. முழுக் கட்டுமானமும் செவ்வக அமைப்பு கொண்ட மேடையில் அமையும் படி நிறுவப்பட்டுள்ளது. கோபுரத்தின் மீது ஏறிச் செல்வதற்கு மறைமுகமாக இடங்களில் படிக்கட்டுகள் அமைக்கப்பட்டுள்ளன.

செவ்வக மேடையைச் சுற்றிலும் எட்டு தூபிகள் வடிவ வழிபாட்டு கூடங்கள் நிறுவப்பட்டுள்ளன. இக்கோயில் சுவர்களில் கருப்பு மற்றும் பொன் வண்ணத்தில் 120 புத்தர் சிலைகள் அமர்ந்த நிலையில் உள்ளன. கோயில் உட்புறச்சுவர்களில் புத்தரின் ஜாதகக் கதைகளின் காட்சிகள் ஓவியமாக தீட்டப்பட்டுள்ளது.

## படக்காட்சிகள்

## இதனையும் காண்க
* அயூத்தியா (வரலாற்று நகரம்)
* உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## மேற்கோள்கள்


## வெளி இணைப்புகள்
*Wat Chaiwatthanaram

பகுப்பு:தாய்லாந்து புத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:தாய்லாந்திலுள்ள உலக பாரம்பரியக் களங்கள்
மாதவன் (விஷ்ணு)

**மாதவன்** (Madhava)  () விஷ்ணுவின் ஆயிரம் பெயர்களில் ஒன்றாகும். விஷ்ணு சகஸ்ரநாமத்தில் மாதவன் எனும் பெயர், 72, 167 மற்றும் 735-வதாக வருகிறது. மேலும் மகாபாரதத்தில், ஸ்ரீகிருஷ்ணரை மாதவன் என அருச்சுனன் அழைக்கிறான். 

பகவத் கீதையின் முதல் அத்தியாயம், 36வது சுலோகத்தில், மகாலட்சுமியின் கணவரான மாதவனே என விளித்து, போர்க் களத்தில்  எதிரில் நிற்கும் நம் உறவினர்களையும், குருமார்களையும் கொல்வதால் என்ன பயன்? என விஷ்ணுவின் அவதாரமான கிருஷ்ணரை நோக்கி அருச்சுனன் கேட்கிறான். (Bhagavad-Gita 1.36)

## பெயர்க் காரணம்
அனைத்து  நிதிகளின் அதிபதி என்பதாலும், மது எனும் அரக்கனை கொன்றதாலும் விஷ்ணுவிற்கு மாதவன் எனப் பெயராயிற்று.

மாதவன் என்பதற்கு மகாலட்சுமியை மணந்தவர் என்றும், மது வித்தையின் மூலம் அறியத் தக்கவன் எனவும், ஆதிசங்கரர் தனது விஷ்ணு சஹஸ்ரநாமத்திற்கான விளக்க உரையில் குறிப்பிட்டுள்ளார்.
  
பண்டைக் காலம் முதல் ஒடிசாவில் மாதவனுக்கு நீல-மாதவன், இராதா-மாதவன், துர்கா-மாதவன் போன்ற பெயர்களில் வழிபாடுகள் இருந்து வருகிறது.

## இதனையும் காண்க
*கோவிந்தன்
*கேசவன்
*ஜெனார்தனன்

## மேற்கோள்கள்

* Cited from *Sri Vishnu Sahasranama*, commentary by Sri Sankaracharya, translated by Swami Tapasyananda, available at Sri Ramakrishna Math, Chennai. http://www.sriramakrishnamath.org  http://www.vedanta.com

பகுப்பு:திருமாலின் பெயர்கள்
அச்சுதன் (விஷ்ணு)

**அச்சுதன்** (Achyuta) விஷ்ணுவின் ஆயிரம் பெயர்களில் ஒன்றாகும். விஷ்ணு சகஸ்ரநாமத்தில் அச்சுதன் என்ற பெயர் 100 மற்றும் 318வது பெயராக வருகிறது. 
பகவத் கீதை நூலில், விஷ்ணுவின் அவதாரமான கிருஷ்ணரை பல முறை அச்சுதன் என்றே அருச்சுனன்  அழைத்துள்ளார். (பகவத் கீதை அத்தியாயம் – 1, சுலோகம் 21-22)

## பெயர்க் காரணம்
அச்சுதன் எனும் சொல்லுக்கு அசையாதவன், மாறாதவன், வீழ்ச்சியடையாதவன் என்று பொருள்.

விஷ்ணு சகஸ்ரநாம நூலின் விளக்க உரையில், ஆதிசங்கரர், அச்சுதன் என்பதற்கு, உள்ளார்ந்த இயல்பு மற்றும் சக்திகளை என்றும் இழக்காதவன் என்றும், மேலும் மாறாத்தன்மை கொண்டவன் என்றும், நிலையானவன் என்றும் குறிப்பிடுகிறார். 

## இதனையும் காண்க
*கோவிந்தன்
* ஜெனார்தனன்
*மாதவன்
## மேற்கோள்கள்

* Cited from *Sri Vishnu Sahasranama*, commentary by Sri Shankaracharya, translated by Swami Tapasyananda (Ramakrishna Math Publications, Chennai).

பகுப்பு:திருமாலின் பெயர்கள்
பகுப்பு:வைணவ சமயம்
பொழுது புலர்தல்

thumb|300px|கிரித்தலையில் ஞாயிறு மறையும் காட்சி
**பொழுது புலர்தல்** அல்லது **ஞாயிறு மறைதல்** அல்லது **சூரிய அத்தமனம்** (*Sunset*) என்பது சூரியன்  புவியின் சுழற்சி காரணமாக அடிவானத்தின் கீழ் மறையும் நாளாந்த நிகழ்வாகும். சூரியன் வசந்தகாலத்தில் சரியான மேற்கில் மறைய, இலையுதிர்காலத்தில் சம இரவு நாளில் மறைவது வருடத்திற்கு ஒரு முறை இடம்பெறும்.

## வரலாறு

16 ஆம் நூற்றாண்டு வானியல் வல்லுநர் நிக்கோலாசு கோப்பனிக்கசு, சூரியன் சுற்றுகிறது என்பதில் இருந்து வேறுபட்டு, சூரியன் நிற்க புவி சுற்றுகிறது என்பதற்கான கணித மாதிரியை முன்வைத்து முதலாவதாக பரவலாக ஏற்றுக்கொள்ளப்பட்டவராவார்.

## இவற்றையும் பார்க்க
*வைகறை

## உசாத்துணை

## வெளி இணைப்புகள்

* Full physical explanation in simple terms
* The colors of twilight and sunset
* Complete Sun and Moon Data for One Day  by The United States Naval Observatory

பகுப்பு:சூரியத் தோற்றப்பாடுகள்
பகுப்பு:ஒரு நாளின் பகுதிகள்
பகுப்பு:புவியின் தோற்றப்பாடுகள்
மெல்லொளி

[thumb|300px|இந்து சமுத்திரத்தை நோக்கியிருக்கும் [உகந்தை சுவாமிமலை நீர்ச்சுனையிடன் சேர்ந்த பகுதியில் மெல்லொளி நீல மணிநேரத்தை வெளிப்படுத்துகிறது.]]
**மெல்லொளி** அல்லது **சந்தியொளி** (*Twilight*) என்பது அடிவானத்தின் கீழ் சூரியன் இருக்கும்போது, நேரடியாகத் தெரியாதபோது ஏற்படும் புவியின் கீழ் சூழலில் ஏற்படும் வெளிச்சமாகும். மெல்லொளி மேல் வளிமண்டல சூழலில் சூரிய ஒளியின் சிதறிய கதிர்வீச்சு மூலம் உருவாகின்றது. இதனால் கீழ் வளிமண்டலச் சூழலில் ஏற்படும் வெளிச்சம் புவியின் மேற்பரப்பில் முற்றிலும் ஒளியாகவோ அல்லது இருளாகவோ இல்லாது இருக்கும். மெல்லொளி என்பது ஒளி படரும் காலத்தைக் குறிக்கவும் பயன்படுகிறது.

## உசாத்துணை

## வெளி இணைப்புகள்

* Twilight Calculator  Compute twilight times.
* Definition of Twilight  US Naval Observatory.
* Twilight time calculator 
* Formulae to calculate twilight duration by Herbert Glarner.
* The colors of twilight and sunset
* HM Nautical Almanac Office Websurf  Compute twilight times.
* Geoscience Australia "Sunrise and sunset times" Compute twilight times.
* 
* 
* An Excel workbook with VBA functions for twilight (dawn and dusk), sunrise, solar noon, sunset, and solar position (azimuth and elevation) by Greg Pelletier, translated from NOAA's online calculator for sunrise/sunset

பகுப்பு:ஒரு நாளின் பகுதிகள்
பகுப்பு:புவியின் தோற்றப்பாடுகள்
விடியல்

300px|right|thumb|விடியலில் கரையொதுங்கும் மீனவர்கள்.

**விடியல்** அல்லது **சூரிய உதயம்** அல்லது **புலர்** (*Sunrise*) என்பது காலையில் அடிவானத்தின் மேலாக சூரியன் தோன்றும் நிகழ்வாகும். அதிலும் குறிப்பாக சூரியனின் மேற்பரப்பு தெரிவதைக் குறிக்கும். ஆயினும் சூரியனின் முழுப் பகுதியும் அடிவானத்தில் மேலெழும் நிகழ்வையும் அதனுடன் கூடிய சூழ்நிலை மாற்றங்களையும் (காட்சிகள்) விடியல் எனக் குறிப்பிடப்படுகிறது.

சூரியன் வசந்தகாலத்தில் சரியாக கிழக்கில் உதிக்க, இலையுதிர்காலத்தில் சம இரவு நாளில் உதிப்பது வருடத்திற்கு ஒரு முறை இடம்பெறும்.

## இவற்றையும் பார்க்க
*வைகறை
*நாள்
*பொழுது புலர்தல்

## உசாத்துணை

## வெளி இணைப்புகள்

* Sun or Moon Rise/Set Table for one Year 
* Full physical explanation of sky color, in simple terms
* An Excel workbook with VBA functions for sunrise, sunset, solar noon, twilight (dawn and dusk), and solar position (azimuth and elevation)
*Daily almanac including Sun rise/set/twillight for every location on Earth 
*Monthly calendar with Sun/Moon rise/set times for every location on Earth
* Geolocation service to calculate the time of sunrise and sunset
* Sunrise calendar using geolocation to calculate the exact time for Sunrise or Sunset 

பகுப்பு:சூரியத் தோற்றப்பாடுகள்
பகுப்பு:ஒரு நாளின் பகுதிகள்
பகுப்பு:புவியின் தோற்றப்பாடுகள்
அரையிருள்

thumb|right|250px|சூரிய மறைவுக்குப் பின்னரான அரையிருள்

**அரையிருள்** அல்லது **மாலை இருள்** அல்லது **கருக்கல்** (*Dusk*) என்பது மெல்லொளியின் கரிய நிலைச் செயற்பாடாகும். அல்லது அதனை இரவுக்கு முன்னரான மெல்லொளியின் வளிமண்டலச் சூழலின் இறுதி நிலை எனவும் குறிப்பிடலாம். முன் அரையிருள் மெல்லொளியின் ஆரம்பம் முதல் இடைவரையிலும் ஏற்பட்டு, குறிப்பிட்டளவு போதுமான ஒளியை வழங்கி, செயற்கை ஒளியின்றி பார்க்கக்கூடியவாறு இருக்கும். ஆனால் முடிவில் சூரியனின் மையத்தில் புவி சுழற்சி 6° இற்கு கீழாக அடிவானத்தில் இருக்கும்போது செயற்கை ஒளி தேவையாகின்றது. "அரையிருள்" இரவு தொடங்குவதற்கு முன்னான மெல்லொளிப் பகுதியாகும்.

## இவற்றையும் பார்க்க
* வைகறை
* விடியல்
* பொழுது புலர்தல்
* மெல்லொளி

## உசாத்துணை

பகுப்பு:ஒரு நாளின் பகுதிகள்
பகுப்பு:புவியின் தோற்றப்பாடுகள்
பகுப்பு:இரவு
களஞ்சேரி

**களஞ்சேரி** என்பது தஞ்சாவூர் மாவட்டத்தின் பாபநாசம் வட்டம், அம்மாபேட்டை ஊராட்சி ஒன்றியத்தில் உள்ள ஓர் சிறிய கிராமம் ஆகும்.
## மக்கள் தொகை
களஞ்சேரியின் மொத்த மக்கள் தொகை 2011 கணக்கெடுப்பின் படி 1017 மக்கள். அதனில் 511 ஆண்களும் 506 பெண்களும் அடங்குவர்.எழுத்தறிவு விகிதம் 87.17% ஆகும்.
## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
சோமதத்தன்

**சோமதத்தன்**, சந்தனுவின் தம்பியான பாக்லீக நாட்டு மன்னர் பாக்லீகரின் மகன் ஆவார். குருச்சேத்திரப் போரில் சோமதத்தன், தன் தந்தை பாக்லீகர் மற்றும் மகன் பூரிசிரவசுவுடன் கௌரவர் அணியில் இணைந்து பாண்டவர்களுக்கு எதிராக போரிட்டார்கள். துரோண பருவத்தின் போது, சாத்தியகியுடன் போரிட்டு சோமதத்தன் மாண்டார். 

## தலைமுறை அட்டவணை




## இதனையும் காண்க
* பாக்லீகர்
* பூரிசிரவஸ்

## மேற்கோள்கள்


## வெளி இணைப்புகள்
* குருவின் வழித்தோன்றல்கள்

பகுப்பு:மகாபாரதக் கதை மாந்தர்கள்
பகுப்பு:குரு வம்சம்
ஆறு மாநில இடைத்தேர்தல், 2016

**2016 ஆறு மாநில இடைத்தேர்தல்** என்பது இந்தியாவில் அருணாச்சலப் பிரதேசம், அசாம், மேற்கு வங்காளம், மத்தியப் பிரதேசம், திரிபுரா, தமிழ்நாடு ஆகிய மாநிலங்களிலும் பாண்டிச்சேரி ஒன்றியப் பகுதியிலும் 2016 நவம்பர் 19 ஆம் தேதி சில மக்களவை தொகுதிகளுக்கும் சட்டமன்ற தொகுதிகளுக்கும் நடந்த (வாக்குப்பதிவு நடந்த நாள்) இடைத்தேர்தலைக் குறிக்கிறது. நவம்பர் 22 ஆம் தேதி வாக்குகள் எண்ணப்பட்டன.

## அருணாச்சலப் பிரதேசம்
அருணாச்சலப் பிரதேசத்தில் முன்னாள் முதல்வர் கலிகோ புல் இறந்ததால் ஆயுலிஅங் சட்டமன்றத் தொகுதிக்குத் தேர்தல் நடந்தது.

**ஆயுலிஅங்**

## அசாம்
அசாமில்   ஒரு மக்களவை தொகுதிக்கும்  ஒரு சட்டமன்றத் தொகுதிக்கும் தேர்தல் நடந்தது.

**பைதலங்சோ** (சட்டமன்றம்)

கடந்த தேர்தலில் மான்சிங் ராங்பி காங்கிரசு சார்பில் போட்டியிட்டு வென்று பாசகவில் சேர்ந்ததால் பதவி விலகினார். இப்போது பாசக சார்பில் போட்டியிட்டு வென்றுள்ளார்.

**லேக்கிம்பூர்** (மக்களவை)

அசாம் முதல்வர் சர்பானந்தா சோனோவால் பதவி விலகியதால் நடந்த தேர்தலில் இத்தொகுதியை பாசக தக்கவைத்துக் கொண்டது.

## மத்தியப் பிரதேசம்
மத்தியப் பிரதேசத்தில் ஒரு மக்களவை தொகுதிக்கும் ஒரு சட்டமன்றத் தொகுதிக்கும் தேர்தல் நடந்தது.

**நேபாநகர்** (சட்டமன்றம்)
 

நேபாநகர் சட்டமன்ற தொகுதியில் 2013இல் வெற்றி வேறுபாடு 22,178 வாக்குகள்.

**சாதோல்** (மக்களவை)

## மேற்கு வங்காளம்

மேற்கு வங்காளத்தில்   இரு  மக்களவை தொகுதிகளுக்கும் ஓர் சட்டமன்றத் தொகுதிக்கும் தேர்தல் நடந்தது.

**மான்டீசுவர்** (சட்டமன்றம்)

**கூச்பகார்** (மக்களவை)

**தம்லுக்** (மக்களவை)

## திரிபுரா
திரிபுராவில் இரு  சட்டமன்ற தொகுதிகளுக்கு தேர்தல் நடந்தது.

**பார்சலா** (சட்டமன்றம்)

2013 தேர்தல் முடிவுகள்

**கோவாய்** (சட்டமன்றம்)

2013 தேர்தல் முடிவுகள்

## தமிழ் நாடு
தமிழ்நாட்டில் கடந்த சட்டமன்றத் தேர்தலில் வாக்காளர்களுக்கு பணம் கொடுக்கப்பட்டதாக கூறி தஞ்சாவூரிலும் அரவக்குறிச்சியிலும் நிறுத்திவைக்கப்பட்ட தேர்தல் இப்போது நடைபெற்றது, மேலும் அதிமுக சட்டமன்ற உறுப்பினர் சீனிவேல் இறந்ததால் திருப்பரங்குன்றத்துக்கு இடைத்தேர்தல் நடைபெற்றது.

**அரவக்குறிச்சி** (சட்டமன்றம்)

இத்தொகுதியை திமுகவிடம் இருந்து அதிமுக கைப்பற்றியது. திமுகவின் கே. சி. பழனிச்சாமி இதன் கடந்த சட்டமன்ற உறுப்பினர்.

**தஞ்சாவூர்** (சட்டமன்றம்)

**திருப்பரங்குன்றம்** (சட்டமன்றம்)

## புதுச்சேரி

புதுச்சேரியில் முதல்வர் நாராயண சாமி போட்டியிட வசதியாக நெல்லித்தோப்பு உறுப்பினர் ஜான்குமார் பதவி விலகியதால் அத்தொகுதிக்கு இடைத்தேர்தல் நடைபெற்றது.

**நெல்லித்தோப்பு** (சட்டமன்றம்)

## மேற்கோள்கள்


- 2016 சட்டமன்ற தேர்தல் முடிவுகள் தமிழ்நாடு, புதுச்சேரி, அசாம், மேற்கு வங்காளம்

பகுப்பு:இந்தியச் சட்டமன்றத் தேர்தல்கள்
பி. வி. இந்திரேசன்

**பி. வி. இந்திரேசன்** என்பவர் (Pavaguda V. Indiresan 1928-2012) இந்தியாவைச் சேர்ந்த பொறியாளர் கல்வியாளர் மற்றும் நிருவாகி. சென்னை இந்தியத் தொழில் நுட்பக் கழகத்தின் இயக்குநராக இருந்தார். தில்லியில் உள்ள இந்தியத் தொழில் நுட்பக் கழகத்திலும் பேராசிரியராக இருந்தார். 

மின்னணுவியல் மற்றும் தொலைத் தொடர்பு பொறியாளர்கள் நிறுவனத்தின் தலைவராகவும் இந்தியத் தேசிய பொறியியல் அகாதமியின் தலைவராகவும் இருந்தார்.

இந்திய அறிவியல் நிறுவனத்தில் பட்டம் பெற்ற இந்திரேசன் பர்மிங்காம் பல்கலைக் கழகத்தில் ஆய்வுப் பட்டம் பெற்றார்.
படிப்பு முடிந்து ரூர்கி பல்கலைக்கழகத்தில் ஆசிரியராகத் தம் பணியைத் தொடங்கினார்.

இந்திய நகரங்களில் நிலவி வரும் நெருக்கடியைத் தவிர்ப்பதற்கு இந்நகரங்களில் உள்ள வசதி வாய்ப்புகளை சிற்றூர்களுக்குக் கொண்டு செல்ல வேண்டும் என்னும் நோக்கத்துடன் புரா என்கிற பெயரில் ஓர் அமைப்பைத் தொடங்கினார்.

கல்வி  சமூகம் மற்றும் பொருளாதாரம் போன்ற துறைகள் சார்ந்த கட்டுரைகளை சில ஆங்கில இதழ்களில் எழுதி வந்தார்.

## பெற்ற விருதுகள்

* பத்ம பூசண் விருது  
   
* அமெரிக்க மற்றும் மின்னணு மற்றும் மின்சாரப் பொறியாளர்கள் நிறுவனம் வழங்கிய மதிப்புறு உறுப்பினர் விருது.  
 
* கருநாடக தொழில் நுட்ப பல்கலைக்கழக மதிப்புறு முனைவர் பட்டம். 

## உசாத்துணை

பகுப்பு:இந்தியத் தொழில்நுட்ப அறிஞர்கள்
பகுப்பு:பத்ம பூசண் விருது பெற்றவர்கள்
பகுப்பு:1928 பிறப்புகள்
பகுப்பு:2012 இறப்புகள்
மட்டக்களப்பு (பக்கவழி நெறிப்படுத்தல்)

**மட்டக்களப்பு** பின்வருவனவற்றைக் குறிப்பிடலாம்:

* மட்டக்களப்பு, இலங்கை கிழக்கு மாகாணத்தில் உள்ள ஒரு நகர்.
* மட்டக்களப்புத் தேசம், இலங்கை கிழக்கு மாகாணத்தில் இருந்த மாவட்டமும் பண்டைய பகுதியும்.

## இடம்
* மட்டக்களப்பு மாவட்டம், இலங்கை கிழக்கு மாகாணத்தில் உள்ள ஒரு மாவட்டம்.
* மட்டக்களப்பு மாவட்ட இடப்பெயர்கள், மட்டக்களப்பு மாவட்டத்த்தில் உள்ள ஊர்களின் பெயர்கள்.

## நிருவாகம்
* மட்டக்களப்பு தேர்தல் மாவட்டம், பல பகுதிகளைக் கொண்ட தேர்தல் மாவட்டம்.
* மட்டக்களப்பு தேர்தல் தொகுதி, முன்னைய தேர்தல் மாவட்டம்.
* மட்டக்களப்பு மாநகர சபை, மட்டக்களப்பு நகருக்கான உள்ளூர் நிருவாக அலகு.

## நூல்
* மட்டக்களப்பு மான்மியம், மட்டக்களப்பு வரலாற்றைக் கூறம் ஒரு நூல்.

## பிற
* மட்டக்களப்புப் பேச்சுத் தமிழ், கிழக்கிலங்கையைச் சேர்ந்த பேச்சு வழக்கு.
* மட்டக்களப்பு மறைமாவட்டம், கிழக்கிலங்கையில் உள்ள உரோமன் கத்தோலிக்க மறைமாவட்டம்.
கட்டுப்படுத்தப்பட்ட சொற்கோவை

**கட்டுப்படுத்தப்பட்ட சொற்கோவை** (controlled vocabulary) என்பது தகவல்களை இலகுவாகக் கண்டுபிடிக்கக் கூடிய வகையில் ஒழுங்கமைக்கப் பயன்படும் ஒரு வழிமுறை ஆகும்.  பொதுவாக இது வரையறை செய்யப்பட்ட சொற்களை அல்லது சொற்றொடர்களைக் கொண்டிருக்கும்.  இவற்றைப் பயன்படுத்தி தகவல்களை விபரிக்க, வகைப்படுத்த, தேட, மீட்டெடுக்க முடியும்.  துறைத் தலைப்புகள் பட்டியல் (subject headings list), நிகண்டு அல்லது ஒத்தசொல் பட்டியல் (thesauri), வகைப்பாட்டியல் (taxonomy), அதிகாரப் பதிவுகள் (authority records), மெய்ப்பொருளியங்கள் (ontologies) ஆகியன கட்டுப்படுத்தப்பட்ட சொற்கோவை வகைகள் அல்லது கட்டுப்படுத்தப்பட்ட சொற்கோவையை நிறைவேற்றப் பயன்படும் வழிமுறைகள் ஆகும்.

## மேற்கோள்கள்


பகுப்பு:தகவல் அறிவியல்
பகுப்பு:பொருளுணர் வலை
எம். ஜி. கே. மேனன்

**எம். ஜி. கே. மேனன்** (Mambillikalathil Govind Kumar Menon ஆகஸ்டு 28, 1928 - நவம்பர் 22, 2016) என்பவர் இந்தியாவைச் சேர்ந்த இயல்பியலாளர். இந்திய விண்வெளித்துறையின் ஆலோசகராகவும், கொல்கத்தாவில் உள்ள இந்திய புள்ளியியல் 
நிறுவனத்தின் தலைவராகவும் இருந்தார். 1945 இல் தோற்றுவிக்கப்பட்ட டாட்டா அடிப்படை ஆராய்ச்சி நிறுவனத்தை ஹோமி பாபாவுக்குப் பிறகு வளர்த்தெடுத்தவர். இங்கிலாந்து பிரிசுட்டால் பல்கலைக் கழகத்தில் 1953 இல் ஆய்வுப் பட்டம் பெற்ற மேனன் காசுமிக் கதீர்கள் பற்றிய ஆய்வுகள் செய்தவர்.

## வகித்த பதவிகள்

1972 இல் இந்திய விண்வெளி ஆராய்ச்சி மையத்தின் தலைவர் ஆனார். 1982- 1989இல்  நடுவணரசு திட்டக் குழுவில் உறுப்பினராக இருந்தார். இந்தியப் பிரதம அமைச்சருக்கு 1986-89 ஆண்டுகளில் அறிவியல் ஆலோசகராகவும் இருந்தார். 1989 -90 இல் அறிவியல் தொழில்நுட்ப மற்றும் கல்வித்  துறையின் மத்திய இணை அமைச்சராகவும் இருந்தார். 1990-96 இல் தில்லி மாநிலங்களவை உறுப்பினராகவும் இருந்தார்.

## சிறப்புகள்

பத்மசிறீ விருது (1961)

பத்ம பூசண் விருது (1968)

பத்ம விபூசண் விருது (1985)

ராயல் சொசைட்டி பெல்லோ (1970)

2008 ஆம் ஆண்டில் எம்.ஜி.கே.மேனனை கௌரவிக்கும் வகையில் நூண்கோள் ஒன்றுக்கு **7564கோகுமேனன்** எனப் பெயர் சூட்டப்பட்டது.

## மேற்கோள்

பகுப்பு:20-ஆம் நூற்றாண்டு இந்திய இயற்பியலாளர்கள்
பகுப்பு:பத்மசிறீ விருது பெற்ற அறிவியலாளர்கள்
பகுப்பு:பத்ம பூசண் விருது பெற்றவர்கள்
பகுப்பு:பத்ம விபூசண் விருது பெற்றவர்கள்
பகுப்பு:1928 பிறப்புகள்
பகுப்பு:2016 இறப்புகள்
காசித்தும்பை

**காசித்தும்பை** (*Impatiens balsamina*) இது ஒரு பூக்கும் தாவர வகையைச் சார்ந்த ஆண்டுத் தாவரம் ஆகும். இத்தாவரத்தின் பூர்வீகம் ஆசியா கண்டத்தில் அமைந்துள்ள இந்தியா, வங்காளதேசம் மற்றும் மியான்மர் போன்ற பகுதிகள் ஆகும். இவற்றின் மலர்கள் இளஞ்சிவப்பு நிறத்தில் காணப்படுகிறது. இத்தாவரத்தின் இலைச்சாறு பாம்புக் கடி மருந்தாகவும் இதன் பூ எரிகாயத்திற்கு மருந்தாகவும் பயன்படுகிறது.

இத்தாவரம் ஒரு சில வீடுகளில் அலங்காரத் தாவரமாகவும் வளர்க்கப்படுகிறது.

## மேற்கோள்கள்

பகுப்பு:இந்தியத் தாவரங்கள்
பகுப்பு:தமிழ்நாட்டின் தாவரங்கள்
மகிலா மரம்

**மகிலா மரம்** (*INTERMEDLAR TREE*) பூக்கும் தாவர வகையைச் சார்ந்த தாவரம் ஆகும். இவை தென்மேற்கு ஆசியா மற்றும் தென்கிழக்கு ஐரோப்பா போன்ற பகுதிகளில் வளருகிறது. இது ஒரு சிறிய வகை மரம் ஆகும். இவற்றின் பூக்கள் வெள்ளை நிறத்தில் கானப்படுகிறது.

## மேற்கோள்கள்

பகுப்பு:பூக்கும் தாவரங்கள்
மயில் மாணிக்கம்

**மயில் மாணிக்கம்** (***Ipomoea quamoclit***) http://tamil.thehindu.com/opinion/reporter-page/%E0%AE%8E%E0%AE%A9%E0%AF%8D-%E0%AE%B5%E0%AF%80%E0%AE%9F%E0%AF%8D%E0%AE%9F%E0%AF%81%E0%AE%A4%E0%AF%8D-%E0%AE%A4%E0%AF%8B%E0%AE%9F%E0%AF%8D%E0%AE%9F%E0%AE%A4%E0%AF%8D%E0%AE%A4%E0%AE%BF%E0%AE%B2%E0%AF%8D/article5356292.ece இது ஒரு பூக்கும் தாவர வகையைச் சார்ந்த கொடி ஆகும். ஆண்டுத்தாவரமான இது குறிப்பிட்ட ஒரே இடத்தில் மட்டுமே 
வளரும் தன்மை கொண்டதாக உள்ளது. இதன் பூவானது சிகப்பு நிறத்தில் காணப்படுகிறது. கோடைகாலங்களில் அதிக அளவு பூ பூக்கும் குணம் கொண்டுள்ளது.

## மேற்கோள்கள்

பகுப்பு:பூக்கும் தாவரங்கள்
பகுப்பு:தமிழ்நாட்டின் தாவரங்கள்
பாக்மதி ஆறு

**பாக்மதி ஆறு** (Bagmati River) , நேபாள நாட்டின் சிவபுரி மலைகளில் *வாக்துவார்* எனுமிடத்தில் உற்பத்தியாகி,  காத்மாண்டு சமவெளியில் பாய்ந்து, காட்மாண்டு நகரத்தையும், பதான் நகரத்தையும் பிரிக்கிறது. பாக்மதி ஆறு நேபாளத்தின் புனித ஆறாக இந்துக்களும், பௌத்தர்களும் கருதுகிறார்கள். பாக்மதி ஆற்றின் கரையில், காத்மாத் சமவெளியில் பசுபதிநாத் கோவில் உள்ளிட்ட பல இந்து மற்றும் பௌத்த சமய வழிபாட்டுத் தலங்கள் உள்ளது.

பாக்மதி ஆறு, இந்தியாவின் கங்கை ஆறு போன்று புனிதமானது. 

நேபாள நாட்டு இந்து சமய வழக்கப்படி, இறந்தவரின் உடலை எரிப்பதற்கு முன்னர், புனித பாக்மதி ஆற்றில் மூன்று முறை அமிழ்த்தி எடுக்கின்றனர்.

## வரலாறு
 

காத்மாண்டு நகர நாகரீகத்திற்கும், நகரமைப்புக்கும் பாக்மதி ஆறே காரணம் என  நேபாள நாட்டவர்கள் கருதுகின்றனர் பௌத்த சமய சாத்திரங்களான விநய பீடகத்திலும், நந்தபக்காவிலும், பாக்மதி ஆற்றை *வாக் முத்தா* (புலி வாசல்) எனக் குறிப்பிடப்பட்டுள்ளது. மஜ்ஜிக நிக்காயத்தின் பத்த சுத்தானாவிலும் இவ்வாற்றை பாகுமதி என்று குறிப்பிடுகிறது.
. காத்மாண்டின் வடகிழக்கில் 15 கிலோ மீட்டர் தொலைவில் உள்ள சிவபுரி மலையில் உற்பத்தியாகும் பாக்மதி ஆறு, பின்னர் தென்மேற்கில் காத்மாண்டு சமவெளியை வளப்படுத்துகிறது.

## புவியியல்
காத்மாண்டு மாவட்டத்தில் அமைந்த மகாபாரத மலைத்தொடரின் சிவபுரி மலையில் 2690  மீட்டர் உயரத்தில்  உள்ள *பாக்துவார்*  எனுமிடத்தில் பாக்மதி ஆறு உற்பத்தியாகி, காட்மாண்டு மற்றும் பதான் நகரங்களிடையே பாய்கிறது. 

பின்னர் தெற்கு முகமாக பாய்ந்து, இந்தியாவின் பிகார் மாநிலத்தின் சீதாமரி, சிவஹர்,  முசாபர்பூர்,  ககரியா வழியாக பாய்ந்து இறுதியில்  ககரியா அருகில் *பத்லாகாட்*  எனுமிடத்தில்  கோசி ஆற்றில் கலக்கிறது.

## துணை ஆறுகள்
பாக்மதி ஆற்றின் இடது பக்க கரையில் லால்பகையா ஆறு, விஷ்ணுமதி ஆறு மற்றும் மனோகரா ஆறுகளும்; வலது பக்க கரையில் மாரின் கோலா ஆறு,  அத்வாரா ஆறு மற்றும் கமலா ஆறு போன்ற துணை ஆறுகள் கலக்கிறது.

## இதனையும் காண்க
* பசுபதிநாத் கோவில்
* காசி விசுவநாதர் கோயில்
* கங்கை ஆறு
* வாரணாசி

## மேற்கோள்கள்

### ஆதார நூற்பட்டியல்
* .

* .
* . 

## வெளி இணைப்புகள்

*   பாக்மதி ஆறு, காணொளி காட்சி
* Friends of the Bagmati
* Illegal Capture of Bagmati River Banks
* Religious story of Bagmati River 

பகுப்பு:இந்திய ஆறுகள்
பகுப்பு:நேபாள ஆறுகள்
மாலைப்பொழுது

[thumb|right|மாலைப்பொழுது [அரையிருள் நிலைக்கு போகும் நேரம்.]]
**மாலைப்பொழுது** அல்லது **பின்னேரம்** (*Evening*) என்பது ஒரு பகலின் முடியும் நேரத்திற்கு அண்மித்த காலமாகும். இது பொதுவாக 6:00 பி.ப. முதல் இரவு வரையான நேர காலமாக கருதப்படுகிறது. சூரியன் அடிவானத்தில் மறையும் நேரப்பகுதியாகும். இந்நேரத்தில் இரவுணவு உண்ணல், கேளிக்கை, சமூக ஒன்றுகூடல் ஆகிய இடம் பெறலாம்.
## மேற்கோள்கள்

பகுப்பு:காலம்

## உசாத்துணை

## வெளி இணைப்புகள்

பகுப்பு:ஒரு நாளின் பகுதிகள்
தாலிக்கீரை

**தாலிக்கீரை** (*ipomoea sepiaria*) பூக்கும் தாவர இனத்தைச் சார்ந்த இந்த தாவரம் கன்வேலிசி (Convolvulaceae) என்ற குடும்பத்தைச் சார்ந்தது ஆகும். இத்தாவரம் மூலிகை மருந்தாக பயன்படுகிறது. ஆடு மாடுகளுக்கு இவை உணவாகப் பயன்படுகிறது.

## மேற்கோள்கள்

பகுப்பு:மூலிகைகள்
மரபு வியட்நாமிய நடனம்

**மரபு வியட்நாமிய நடனம் (Traditional Vietnamese dance)**  அரங்கு நடனம், இசைக்கூத்து நடனம், விழாக்களிலும் சிறப்பு நிகழ்ச்சிகளிலும் ஆடும் நடனம், வேந்தவை (அரசவை) நடனம் ஆகிய அனைத்துவகை வியட்நாமிய நடன வடிவங்களையும் உள்ளடக்கும்.  பழங்காலத்தில் இருந்தே நடனம் வியட்நாமியப் பண்பாட்டின் ஒருங்கிணைந்த கூறுபாடாக விளங்கி வருகிறது. இது தோங் சோன் முரசுகளின் பொறிப்புகளில் இருந்து தெளிவாகிறது. 

வியட்நாமில் 54 இனக்குழுக்கள் அமைந்துள்ளன. இவற்றில் கின் எனப்படும்  இனக்குழு வியட்நாம் மக்கள்தொகையில் பெரும்பான்மையாக அமைந்துள்ளது.  இக்கட்டுரையில் கின் இனக்குழுவின் நடனங்களே கவனத்தில் கொள்ளப்படுகிறது. என்றாலும் மற்ற வியட்நாம் இனக்குழு மக்களும் வளமான நடன மரபுகளைக் கொண்டுள்ளனர்.

## வியட்நாமிய அரங்கு. இசைக்கூத்து நடனங்கள்

வியட்நாமிய அரங்கும் வியட்நாமிய இசையும் வியட்நாமிய நடனமும் பின்னிப் பிணைதே அமைகின்றன.  மக்கள் அரங்கு வடிவங்களான  தொப்பித் துவோங்கும் தொப்பிச் சேயோவும் சாய் உலுவோங்கும் நடனக்கூறு வகைகளே . மற்றச் சிறப்பு நடனப் பானிகள் போலன்றி, இவை விதிகள் ஏதுமின்றிக் கட்டற்ற முறையில் நிகழ்த்தப்படுகின்றன.

## விழா, சிறப்பு நிகழ்ச்சி நடனங்கள்

முதன்மைக் கட்டுரை: சிங்க நடனம்

சிங்க நடனம் சீனாவில் இருந்து வியட்நாமுக்கு வந்த நடன வடிவமாகும். என்றாலும் இங்கு இது தனக்கே உரிய தனித்த பாணியைக் கொண்டுள்ளது.இது தியேத் எனப்படும் நிலாப் புத்தாண்டு, தியேத் திரங் தூ எனப்படும் இடைக்குளிர்கால விழா, போன்ற மரபான விழாக் கொண்டாட்டங்களில் ஆடப்படுவதோடு புதிய வணிகம் தொடங்கும்போதும் நிகழ்த்தப்படும்.  இந்த சிங்க நடனம் கெட்ட ஆவிகளையோட்டு குறியீட்டுத்தன்மை மிக்கது.  இதில் பல பாணிகள் உண்டு. இது மற்போர்க் கலைஞரோடும் வட்டரங்குக் கலைஞரோடும் நிகழ்த்தப்படும்.

## வேந்தவை (அரசவை) நடனங்கள்

திரான் பேரரசு முதல் நிகுயேன் பேரரசு வரை தொடர்ந்த அரசவை இசையான நா நாசுடன் பல நுட்பமான நடனங்கள் வியட்நாமிய பேரரசு அவைகளில் நிகழ்ந்துள்ளன. நா நாசு என்றால் நயமான இசை என்பது பொருள்.நா நாசு இசை தோன்றுவதற்கு முன்பே வேந்தவை நடன்ங்கள் இருந்தவை என்றாலும், இன்று பேரளவில் நிலைத்திருப்பது நிகுயேன் பேர்ரசு கால  வடிவமே. இந்நடனம் நா நாசு இசையோடு நிலவும் மாந்தரின அரிய வாய்மொழி மரபுகளில் ஒன்றாக அறிவிக்கப்பட்டுள்ளது.  

அரசவை நடனங்கள் பெருநுட்பம் கோருபவை. இவ்வகை நடனக் கலைஞர்கள் ஆடம்பரமான பலவண்ன ஆடைகளை அணிகின்றனர்.  நடப்பில் இவை மரபுக் கலைகளை வளர்க்கும் தொலைக்காட்சி நிகழ்ச்சிகளிலோ குவே (*மூவா சங் தின் குவே (múa cung đình Huế)* – அரசவை நடனம்)விழாக்களிலோ மரபுக் கலை நிகழ்ச்சிகளிலோ நிகழ்த்தப்படுகின்றன.  மிகவும் பெருவழக்கில் உள்ள அரசவை நடனங்கள் பின்வருமாறு:

*விசிறி நடனம் - vũ phiến
*விளக்கு நடனம் -lục cúng hoa đăng
*தாமரை நடனம் - múa sen, múa bài bông
*கொடி நடனம்
*தட்டு அல்லது கேடய நடனம் - múa mâm
*மெழுகுவத்தி நடனம்
*நறும்புகை நடனம் (Incense dance)
*தொப்பி நடனம் - múa nón
*தலைவார் நடனம்
*சிங்க நடனம் -múa lân
*வண்ணவார் (Ribbon) நடனம்

மூவா( "múa") என்பதன் பொருள் விரிவடைந்து மூவா உரோய் நியுவோசு ( Múa rối nước) எனும்  நீர்ப் பாவைக்கூத்து நடனத்தையும் குறிப்பிடும்

## மேலும் காண்க

*வியட்நாமியப் பண்பாடு
*வியட்நாம் வரலாறு

## வெளி இணைப்புகள்

பகுப்பு:வியட்நாமிய நடனம்